
(Procedura legislativă ordinară: prima lectură)




Amendamentul		1
Propunere de regulament
Considerentul 2
	

	Textul propus de Comisie
	Amendamentul

	(2)	Pentru a evita perturbarea și a continua îmbunătățirea relațiilor comerciale și de investiții cu Statele Unite, la 16 decembrie 2020 Uniunea a adoptat Regulamentul (UE) 2020/2131 al Parlamentului European și al Consiliului1 privind eliminarea taxelor vamale pentru anumite mărfuri, în special pentru anumite tipuri de languste și de homari, aplicabile de la 1 august 2020. Acest regulament a expirat la 31 iulie 2025.
	(2)	Pentru a evita perturbarea și a continua îmbunătățirea relațiilor comerciale și de investiții cu Statele Unite, Uniunea și Statele Unite au convenit asupra Declarației comune privind un acord tarifar, anunțată la 21 august 2020, în temeiul căreia Uniunea s-a angajat să elimine tarifele la importurile de languste și homari vii și de produse congelate din languste și homari din Statele Unite, iar Statele Unite s-au angajat, în schimb, să reducă cu 50 % ratele sale tarifare pentru anumite produse exportate de Uniune a căror valoare comercială anuală medie este de 160 de milioane USD, printre care se numără anumite mâncăruri preparate, obiecte de sticlărie din cristal, preparate pentru suprafețe, pudre propulsoare, brichete pentru țigări și componente de brichete. Pentru a pune în aplicare Declarația comună din 2020 menționată, la 16 decembrie 2020 Uniunea a adoptat Regulamentul (UE) 2020/2131 al Parlamentului European și al Consiliului1 privind eliminarea taxelor vamale, care se aplică, erga omnes, începând de la 1 august 2020 până la 31 iulie 2025, unui număr limitat de mărfuri, inclusiv langustelor și homarilor vii și produselor congelate din languste și homari care provin din Statele Unite.

	_________________
	_________________

	1 Regulamentul (UE) 2020/2131 al Parlamentului European și al Consiliului din 16 decembrie 2020 privind eliminarea taxelor vamale pentru anumite mărfuri (JO L 430, 18.12.2020, p. 1 - 4, ELI: http://data.europa.eu/eli/reg/2020/2131/oj).
	1 Regulamentul (UE) 2020/2131 al Parlamentului European și al Consiliului din 16 decembrie 2020 privind eliminarea taxelor vamale pentru anumite mărfuri (JO L 430, 18.12.2020, p. 1 - 4, ELI: http://data.europa.eu/eli/reg/2020/2131/oj).



Amendamentul		2
Propunere de regulament
Considerentul 4
	

	Textul propus de Comisie
	Amendamentul

	(4)	În consecință, taxele vamale la importul mărfurilor clasificate la codurile NC enumerate în anexă ar trebui să se aplice la un nivel de 0 % atât timp cât Statele Unite pun efectiv în aplicare declarația comună.
	(4)	În consecință, pentru a se evita perturbarea comerțului, suspendarea taxelor vamale la importul mărfurilor clasificate la codurile NC enumerate în anexă ar trebui să se aplice retroactiv de la 1 august 2025 până la 31 decembrie 2028.



Amendamentul		3
Propunere de regulament
Considerentul 4 a (nou)
	

	Textul propus de Comisie
	Amendamentul

	
	(4a)	Pentru a se evita eludarea dispozițiilor tarifare, autoritățile vamale ale statelor membre ar trebui să se asigure că produsele care beneficiază de cota vamală de 0 % provin într-adevăr din Statele Unite și nu sunt reexportate sau transportate prin țări terțe.



Amendamentul		4
Propunere de regulament
Considerentul 5
	

	Textul propus de Comisie
	Amendamentul

	(5)	În vederea asigurării unor condiții uniforme pentru punerea în aplicare a prezentului regulament, ar trebui conferite competențe de executare Comisiei pentru a suspenda neaplicarea taxelor vamale în circumstanțe specifice. Respectivele competențe ar trebui să fie exercitate în conformitate cu procedura de examinare prevăzută în Regulamentul (UE) nr. 182/2011 al Parlamentului European și al Consiliului3.
	(5)	În vederea suspendării integrale sau parțiale a preferințelor tarifare acordate prin prezentul regulament, ar trebui să fie delegată Comisiei competența de a adopta acte delegate în conformitate cu articolul 290 din Tratatul privind funcționarea Uniunii Europene în ceea ce privește modificarea anexei la prezentul regulament cu scopul de a suspenda integral sau parțial aplicarea articolului 1 din prezentul regulament. Este deosebit de important ca, în cursul lucrărilor sale pregătitoare, Comisia să desfășoare consultări corespunzătoare, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare3. În special, pentru a asigura participarea egală la pregătirea actelor delegate, Parlamentul European și Consiliul trebuie să primească toate documentele în același timp cu experții din statele membre, iar experții acestor instituții trebuie să aibă acces sistematic la reuniunile grupurilor de experți ale Comisiei însărcinate cu pregătirea actelor delegate.

	_________________
	_________________

	3 Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13), ELI: http://data.europa.eu/eli/reg/2011/182/oj).
	3 JO L 123, 12.5.2016, p. 1, ELI: http://data.europa.eu/eli/agree_interinstit/2016/512/oj. 



Amendamentul		5
Propunere de regulament
Considerentul 5 a (nou)
	

	Textul propus de Comisie
	Amendamentul

	
	(5a)	Până la 30 iunie 2028, Comisia ar trebui să publice un raport de evaluare cuprinzător privind impactul prezentului regulament asupra producătorilor din Uniune, balanța comercială bilaterală a mărfurilor dintre Uniune și Statele Unite, inclusiv o analiză a sectoarelor în care dependența pieței Uniunii de mărfurile ce provin din Statele Unite a crescut sau a scăzut, precum și privind impactul asupra bugetului Uniunii și asupra finanțelor statelor membre. Dacă este cazul, raportul trebuie să fie însoțit de o propunere legislativă privind extinderea aplicării prezentului regulament.



Amendamentul		6
Propunere de regulament
Considerentul 6 a (nou)
	

	Textul propus de Comisie
	Amendamentul

	
	(6a) Implicațiile prezentului regulament pentru bugetul Uniunii au fost analizate+ în conformitate cu articolul 310 alineatul (4) din Tratatul privind funcționarea Uniunii Europene. Ar trebui să fie alocate resurse financiare și umane suficiente pentru punerea sa în aplicare, ținându-se seama, în același timp, de impactul finanțării sale asupra altor programe și politici ale Uniunii și asigurându-se compatibilitatea sa cu cadrul financiar multianual, cu sistemul de resurse proprii și cu acordul interinstituțional corespunzător, precum și cu principiile bugetare stabilite în Regulamentul (UE, Euratom) 2024/2509 al Parlamentului European și al Consiliului1.

	
	____________________

	
	+ A se vedea: Evaluarea bugetară a Comisiei pentru bugete a Parlamentului European din 11 decembrie 2025 referitoare la propunerea de regulament al Parlamentului European și al Consiliului privind neaplicarea taxelor vamale la importurile de anumite mărfuri (COM(2025)0472).

	
	[1] Regulamentul (UE, Euratom) 2024/2509 al Parlamentului European și al Consiliului din 23 septembrie 2024 privind normele financiare aplicabile bugetului general al Uniunii (JO L, 2024/2509, 26.9.2024, ELI: http://data.europa.eu/eli/reg/2024/2509/oj).



Amendamentul		7
Propunere de regulament
Articolul 2 – alineatul 1 – paragraful 1 – partea introductivă
	

	Textul propus de Comisie
	Amendamentul

	Comisia poate adopta un act de punere în aplicare prin care suspendă integral sau parțial aplicarea articolului 1 în următoarele situații:
	Comisiei i se conferă competența de a adopta, în conformitate cu articolul 3a, acte delegate de modificare a anexei la prezentul regulament pentru a suspenda integral sau parțial aplicarea articolului 1 în următoarele situații:



Amendamentul		8
Propunere de regulament
Articolul 2 – alineatul 1 – paragraful 1 – litera a a (nouă)
	

	Textul propus de Comisie
	Amendamentul

	
	(aa)	în cazul în care Statele Unite impun tarife suplimentare pentru mărfurile importate din Uniune, care depășesc plafonul tarifar de 15 %, sau modifică clasificarea produselor astfel încât are loc o creștere efectivă a nivelului tarifar;



Amendamentul		9
Propunere de regulament
Articolul 2 – alineatul 1 – paragraful 1 – litera b
	

	Textul propus de Comisie
	Amendamentul

	(b)	în cazul în care există suficiente indicii că Statele Unite vor acționa în modul menționat la litera (a) în viitor;
	(b)	în cazul în care există suficiente indicii că Statele Unite vor acționa în viitor în modul menționat la litera (a) sau la litera (aa);



Amendamentul		10
Propunere de regulament
Articolul 2 – alineatul 1 – paragraful 1 – litera c
	

	Textul propus de Comisie
	Amendamentul

	(c)	în cazul în care a avut loc o modificare a circumstanțelor obiective în raport cu cele existente la momentul emiterii declarației comune.
	(c)	în cazul în care a avut loc o modificare a circumstanțelor obiective în raport cu cele existente la momentul emiterii declarației comune, în special în ceea ce privește încălcările grave ale drepturilor omului, ale principiilor fundamentale ale democrației și ale statului de drept, precum și amenințările la adresa intereselor esențiale de securitate ale Uniunii sau ale statelor sale membre, inclusiv a integrității lor teritoriale și a dimensiunii lor economice, precum și la adresa politicilor lor externe și de apărare.



Amendamentul		11
Propunere de regulament
Articolul 2 – alineatul 1 – paragraful 2
	

	Textul propus de Comisie
	Amendamentul

	Actul de punere în aplicare respectiv se adoptă în conformitate cu procedura de examinare menționată la articolul 3 alineatul (2).
	În cazul în care Comisia suspendă parțial aplicarea articolului 1, aceasta modifică anexa reducând gama mărfurilor vizate.



Amendamentul		12
Propunere de regulament
Articolul 2 – alineatul 2
	

	Textul propus de Comisie
	Amendamentul

	2.	Actul de punere în aplicare menționat la alineatul (1) se aplică atât timp cât circumstanțele menționate la alineatul (1) persistă.
	2.	Actele delegate menționate la alineatul (1) se aplică atât timp cât persistă circumstanțele menționate la alineatul (1), dar nu dincolo de 31 decembrie 2028. În cazul în care Comisia constată că motivele care justifică suspendarea nu mai sunt valabile, aceasta este împuternicită să adopte acte delegate, în conformitate cu articolul 3a, pentru a modifica anexa la prezentul regulament în vederea restabilirii aplicării articolului 1 sau, în cazurile menționate la alineatul (1) al doilea paragraf de la prezentul articol, pentru a modifica anexa în consecință.



Amendamentul		13
Propunere de regulament
Articolul 3
	

	Textul propus de Comisie
	Amendamentul

	Articolul 3
	eliminat

	Procedura comitetului
	

	1.	Comisia este asistată de Comitetul privind barierele în calea comerțului instituit prin articolul 7 din Regulamentul (UE) nr. 2015/1843 al Parlamentului European și al Consiliului4.
	

	2.	În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011.
	

	_________________
	

	4 Regulamentul (UE) 2015/1843 al Parlamentului European și al Consiliului din 6 octombrie 2015 privind adoptarea procedurilor Uniunii în domeniul politicii comerciale comune în vederea asigurării exercitării de către Uniune a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (JO L 272, 16.10.2015, p. 1, ELI: http://data.europa.eu/eli/reg/2015/1843/oj).
	



Amendamentul		14
Propunere de regulament
Articolul 3 a (nou)
	

	Textul propus de Comisie
	Amendamentul

	
	Articolul 3a

	
	Exercitarea delegării de competențe

	
	1.	Competența de a adopta acte delegate este conferită Comisiei în condițiile prevăzute la prezentul articol.

	
	2.	Competența de a adopta acte delegate prevăzută la articolul 2 este conferită Comisiei de la ... [data intrării în vigoare a prezentului regulament] până la 31 decembrie 2028.

	
	3.	Delegarea de competențe menționată la articolul 2 poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în decizia respectivă. Decizia produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie. Decizia nu aduce atingere actelor delegate care sunt deja în vigoare.

	
	4.	Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare.

	
	5.	De îndată ce adoptă un act delegat, Comisia îl notifică simultan Parlamentului European și Consiliului.

	
	6.	Un act delegat adoptat în conformitate cu articolul 2 intră în vigoare numai dacă nici Parlamentul European și nici Consiliul nu au formulat obiecții în termen de două luni de la notificarea acestuia către Parlamentul European și Consiliu sau în cazul în care, înaintea expirării termenului respectiv, atât Parlamentul European, cât și Consiliul au informat Comisia că nu vor formula obiecții. Respectivul termen se prelungește cu două luni la inițiativa Parlamentului European sau a Consiliului.



Amendamentul		15
Propunere de regulament
Articolul 4 a (nou)
	

	Textul propus de Comisie
	Amendamentul

	
	Articolul 4a

	
	Evaluare și raportare

	
	1.	Până la ... [șase luni de la data intrării în vigoare a prezentului regulament], Comisia publică un raport provizoriu de evaluare a impactului prezentului regulament.

	
	2.	Până la 30 iunie 2028, Comisia publică un raport de evaluare cuprinzător privind impactul prezentului regulament. Raportul respectiv evaluează, de asemenea, evoluția relațiilor comerciale și de investiții dintre Uniune și Statele Unite începând cu 1 august 2025 în cazul produselor care intră în domeniul de aplicare al prezentului regulament.

	
	3.	Dacă este cazul, raportul menționat la alineatul (2) este însoțit de o propunere legislativă privind extinderea aplicării prezentului regulament.

	
	4.	Comisia informează periodic și în timp util Parlamentul European și Consiliul cu privire la evoluțiile relevante în ceea ce privește aplicarea prezentului regulament.



Amendamentul		16
Propunere de regulament
Articolul 5 – paragraful 2
	

	Textul propus de Comisie
	Amendamentul

	Se aplică de la 1 august 2025.
	Se aplică de la 1 august 2025 până la 31 decembrie 2028.

